text: Сябра Каардынацыйнай рады, драматург і рэжысэр Андрэй Курэйчык расказвае пра сваю п’есу «Пакрыўджаныя. Беларусь(сія)», больш за 100 чытаньняў і пастановак якой прайшло ў 25 краінах сьвету на 20 мовах.
  Паводле Курэйчыка, у 2021 годзе Сьвятлана Ціханоўская павінна вярнуцца ў Беларусь і быць зь людзьмі, якія за яе галасавалі.
  Глядзіце размову на відэа цалкам
  Прапануем фрагмэнты інтэрвію
  Пра вяртаньне Ціханоўскай у Беларусь
  Я вельмі хачу пажадаць Сьвятлане Ціханоўскай вярнуцца ў Беларусь у новым годзе. Я лічу, што чалавек, які назваўся нацыянальным лідэрам, павінен быць са сваім народам. Мне падаецца, што гэта будзе самым моцным ударам па ўсёй гэтай сыстэме. Я разумею цудоўна рызыкі. Памятаем Міхаіла Саакашвілі, які вяртаўся ва Ўкраіну і прарываўся празь мяжу, памятаем Машу Калесьнікаву, якая сказала, што ня зьедзе, парвала пашпарт і засталася. Для мяне яна абсалютны герой году, зь вялікім адрывам, бо яна зрабіла ўчынак. Такія ўчынкі я цаню нашмат болей, чым мільён любых заяваў і слушных словаў. Я лічу, што трэба, каб у наступным годзе абраны прэзыдэнт і нацыянальны лідэр вярнулася ў Беларусь і зрабіла тое, што абяцала — прыбрала Лукашэнку і прызначыла новыя выбары.
  Пра ўдзел у выбарчай кампаніі і пратэстах
  Андрэй Курэйчык
  Я быў ня самым палітычна актыўным і палітычна дасьведчаным чалавекам у краіне. Але пачынаючы зь вясны гэтага году неяк усе адчулі, што трэба мяняць краіну, і прэзыдэнцкія выбары — гэта шанец. Я нават узяў удзел у выбарчай кампаніі, выступіў на самым вялікім перадвыбарчым мітынгу нашай цудоўнай тройкі — Сьвятланы Ціханоўскай, Марыі Калесьнікавай і Веранікі Цапкалы. Там я сказаў, што вельмі хачу, каб мае дзеці жылі пры іншым рэжыме, пры свабодзе, пры дэмакратыі. Потым былі выбары і гэтая хваля гвалту. Мы ўсе ў жніўні выйшлі на вуліцу. Кожны дзень я выходзіў да БТ, да АНТ, на вялікія маршы, пад ізалятары, на плошчу Незалежнасьці, на вулічныя канцэрты. Я ўвайшоў у Каардынацыйную Раду, таму што падалося, што ёсьць шанец правесьці трансфармацыю краіны мірна, цывілізавана. Разам зь іншымі інтэлектуаламі Беларусі мы стварылі орган, які павінен быў проста правесьці перамовы, каб гэта зрабіць такім чынам, каб пацярпела найменшая колькасьць людзей. Замест гэтага ў адказ — жорсткія рэпрэсіі, гвалт, якія зноў перапоўнілі вуліцы нашых гарадоў.
  ГЛЯДЗІЦЕ ТАКСАМА:
  «Для мастацтва страшная і найпрыгажэйшая рэвалюцыя ў Беларусі стала эфэктнай тэмай». Відэаспэктакль пра Беларусь
  Пра пʼесу «Пакрыўджаныя. Беларусь(сія)»
  20 жніўня я пачаў пісаць гэтую пʼесу. Я ня мог заставацца ўбаку. Тады было вельмі шмат інфармацыі пра тое, што адбывалася 9 і 10 жніўня. Ужо зьявілася інфармацыя пра забойства Аляксандра Тарайкоўскага. Зьявілася шмат інтэрвію. Было шмат матэрыялу, і я вырашыў адлюстраваць гэта ў пʼесе. Я скончыў яе пісаць 9 верасьня. Яна адлюстроўвае першы месяц нашых пратэстаў. Цяпер ужо падаецца, што гэта бясконца далёка, а тады было так блізка. Гэтая пʼеса — з адкрытым канцом. У яе няма фіналу, як няма фіналу і ў нашай гісторыі, пакуль няма шчасьлівага фіналу для Беларусі. Я думаю пра тое, што калі мы пераможам, трэба будзе абавязкова напісаць, як гэта адбылося.
  ГЛЯДЗІЦЕ ТАКСАМА:
  У Кіеве п’есу Курэйчыка пра жнівеньскія падзеі віталі: «Жыве Беларусь!»
  Пра пастаноўкі ва ўсім сьвеце
  Я пісаў яе ні для кога. Канечне, не было тэатру ў Беларусі, які мог бы яе паставіць. Я ня ведаў, каму ў сьвеце можа быць цікавая нашая беларуская гісторыя. Але яна трапіла да ангельскага перакладчыка Джона Фрыдмана, які пераклаў яе на ангельскую мову і паказаў некалькім тэатрам у сьвеце. І ўсім захацелася падтрымаць беларусаў у гэты момант. Узьнікла хваля салідарнасьці, якой ніхто не чакаў. Ковід, многія тэатры закрытыя, многія краіны закрытыя, іншыя тэмы ў галовах. Аказалася, што многія людзі нам спачуваюць. З таго часу яна выйшла больш як у 20 краінах — Латвія, Літва, Польшча, шмат дзе ва Ўкраіне, Расея, Швэцыя, Вялікая Брытанія, Нідэрлянды, больш за 30 чытак у Амэрыцы. Вялікая колькасьць вядомых людзей далучыліся да хвалі салідарнасьці зь Беларусьсю — Лія Ахеджакава ў Расеі, на чытку ў Бостане прыйшоў Міхаіл Барышнікаў, Адам Міхнік удзельнічаў у дыскусіі ў Польшчы.
  ГЛЯДЗІЦЕ ТАКСАМА:
  Андрэй Курэйчык напісаў п'есу пра беларускую рэвалюцыю. Прататыпы – Лукашэнка з сынам, Ціханоўская ды іншыя
  Якія пазытыўныя і нэгатыўныя выніку году
  Я не чакаў, што беларусы настолькі пакажуць свой характар, які быў схаваны 26 гадоў. Галоўная падзея году — унутранае рашэньне беларусаў пазбавіцца ад Лукашэнкі. Колькі б ён ні трымаўся на гэтых штыках, колькі б ні саджаў, унутранае рашэньне беларусаў прынятае. Ён прайграў гэтыя выбары і ўжо ніколі не пераможа ні на якіх выбарах і рэфэрэндумах. Адмоўны вынік — вялізарная колькасьць лёсаў зламана, вельмі шкада часу, праведзенага людзьмі ў ізалятарах, страчанага здароўя. Мне вельмі шкада, што гэтая таталітарная сыстэма пераломвае людзей як біямасу, не разумеючы, што кожны чалавек неверагодна важны. Мне шкада тых, хто зьехаў. Мне шкада мэдыкаў, мне шкада памерлых ад ковіду, якія маглі не памерці, калі б гэтая ўлада выконвала элемэнтарныя правілы, прынятыя ва ўсім сьвеце адносна гэтай хваробы.
  ГЛЯДЗІЦЕ ТАКСАМА:
  «Выратуюць дактары, а не чыноўнікі», — драматург Андрэй Курэйчык пра новы зьмест кіно, самаізаляцыю і цану кіраваньня Лукашэнкі
  Ганна Соўсь
  Журналістка Радыё Свабода
  Рэдактарка​ суполкі «Толькі жанчыны» ў Фэйсбуку
  sousa@rferl.org
  ФЭЙСБУК ТВІТЭР Падпісацца
  Камэнтаваць тут можна праз Facebook. Нам таксама можна напісаць на адрас radiosvaboda@gmail.com
  Яшчэ на гэтую тэму
  «Для мастацтва страшная і найпрыгажэйшая рэвалюцыя ў Беларусі стала эфэктнай тэмай». Відэаспэктакль пра Беларусь
  «Зьнішчыце ў сабе раба»,— дзеячы культуры заклікалі да агульнанацыянальнага страйку
  У Кіеве п’есу Курэйчыка пра жнівеньскія падзеі віталі: «Жыве Беларусь!»
  Андрэй Курэйчык напісаў п'есу пра беларускую рэвалюцыю. Прататыпы – Лукашэнка з сынам, Ціханоўская ды іншыя
  Андрэй Курэйчык прадставіў ва Ўкраіне п’есу аб падзеях жніўня 2020 году ў Беларусі
  Пра што сказалі і пра што прамаўчалі кандыдаты. Разважаюць рэжысэр Андрэй Курэйчык і аналітыкі Свабоды
  «Выратуюць дактары, а не чыноўнікі», — драматург Андрэй Курэйчык пра новы зьмест кіно, самаізаляцыю і цану кіраваньня Лукашэнкі
  ЗА КРАТАМІ
  БО ЖУРНАЛІСТЫ
  Апошнія навіны
  00:01
  Ужо сёньня: дзень народзінаў Барбары Радзівіл; год таму больш за 300 затрыманых у Менску
  22:09
  Соф’і Сапезе пагражае 6 гадоў турмы; сьмерць мігранткі з Курдыстану. Найважнейшыя падзеі 5 сьнежня
  21:59
  «Пуцін зьяўляецца фактычным уладальнікам Беларусі, і гэта стварае новую пагрозу для Ўкраіны», — Пятро Парашэнка
  21:21
  У Расеі песьні рэпэраў Oxxxymiron і Noize MC правераць на «экстрэмізм» пасьля сатырычнага звароту
  20:35
  Папа рымскі Францішак асудзіў эксплуатацыю мігрантаў дзеля дасягненьня палітычных мэтаў
  20:21
  Пуцін заявіў, што міграцыйных патокаў з Расеі ў Эўропу няма
  19:15
  Вывяржэньне вулькана на востраве Ява ў Інданэзіі: 13 чалавек загінулі
  усе навіны за дзень >
  Фотагалерэі
  Менск рыхтуецца да Калядаў і Новага году. ФОТАГАЛЕРЭЯ
  Фотагалерэі
  Акцыя памяці Паўла Шарамета ў Кіеве. ФОТА
  Відэа
  Дамінік Мацукевіч у ланцугу супраць інтэграцыі, 2019 год
  больш відэа і фота
  Самае чытанае
  1
  Шрайбман: Санкцыі ня ставяць рэжым на калені, яны дэстабілізуюць Лукашэнку і правакуюць на неадэкватныя адказы
  2
  «Міліцыянт біў мяне па твары так, што я звалілася з крэсла». Дзяўчына была настаўніцай музыкі, а цяпер працуе ў Польшчы на будоўлі
  3
  У Крамлі ня хочуць, каб Лукашэнка яшчэ раз вылучаўся на прэзыдэнта, — Самарукаў
  4
  Дасьледаваньне ByPol: Лукашэнку «падарылі» 31 адзінку эксклюзіўнай тэхнікі на мільёны даляраў
  5
  Як абараніць сябе ад тэхналягічнай зброі ўладаў. Парады праваабаронцаў Human Rights First
  6
  У Польшчы пацьвердзілі сьмерць мігранткі з Курдыстану, якая апошнія дні правяла ў шпіталі
  7
  Міграцыйны крызіс: уцекачы кажуць, што ім далі 3 дні, каб прарвацца ў Эўропу; пашкодзілі польскі плот
  8
  Макей: «Беларусь рызыкуе страціць дзяржаўнасьць, калі санкцыйны ціск будзе працягвацца»
  9
  «Мы — нямногія, каму пашанцавала». Мігранты пра брутальнае падарожжа зь Беларусі ў Эўропу
  10
  «Затрымліваюць не за лайкі і падпіскі, а каб запужаць». Юрыст пра масавае прызнаньне каналаў СМІ экстрэмісцкімі